Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: A 28/2003. (X. 18.) OM rendelet 1. számú melléklete
Paragraph Index: 639

5. A szakmai vizsga értékelése Az értékelés során a vizsgázó az egyes vizsgarészeken elért teljesítménye alapján két osztályzatot kap: — szakmai elméletbõl és — szakmai gyakorlatból. Az írásbeli dolgozatot egy (1—5-ig terjedõ) érdemjeggyel kell értékelni. A vizsgarész sikeres teljesítéshez a vizsgázónak 60%-os teljesítményt kell elérni. Sikertelen írásbeli, illetõleg gyakorlati vizsga esetén a szóbeli vizsga megkezdhetõ. A szóbeli vizsgarészt 1—5-ig terjedõ érdemjeggyel kell értékelni. A vizsga akkor érvényes, ha a vizsgázó a komplex tétel mindhárom részébõl legalább elégséges érdemjegy szintjén felelt. Amennyiben a vizsgázó a szóbeli vizsgán a komplex tételre elégtelen érdemjegyet kapott, a szóbeli vizsgarészt teljes egészében meg kell ismételni. A szakmai elméleti vizsga osztályzatát az írásbeli dolgozat alapján kapott érdemjegy és a szóbelin kapott érdemjegy alapján kell meghatározni egyszerû számtani átlaggal. A végsõ osztályzat megállapításánál a kerekítést a szóbeli vizsgarészen kapott érdemjegy felé kell elvégezni. A szakmai gyakorlati vizsga értékelése: A szakmai gyakorlati vizsgarészre kapott érdemjegy adja a szakmai gyakorlat osztályzatát. A vizsgázó a követelményeket sikeresen teljesítette, ha a megszerezhetõ pontszám 50%-át elérte. A szakmai vizsga értékelése: Eredményes vizsgát tett az a vizsgázó, aki minden vizsgarész követelményeit teljesítette. Javítóvizsgát abból a vizsgarészbõl kell tenni, amelybõl a vizsgázó tudását elégtelenre minõsítették. Javítóvizsga legkorábban a következõ vizsgaidõszakban tehetõ le. 2004/65. szám

Source: https://magyarkozlony.hu/hivatalos-lapok/fecbd225521554af21de4f3ab7cb016f6727b633/dokumentumok/67fc39b37b5fee3cafc48b9181252a20d90f08a6/letoltes